tomron87/hebrew-wikipedia-sentences-corpus huggingface dataset:
במצעד אירופה הוט 100 ערך השיר את הופעת הבכורה שלו ב־28 באפריל 1989 במקום ה־98 והגיע למקום השני בשבוע ה־15 שלו במצעד.
בסך הכל שהה השיר 23 שבועות במצעד, שמונה מתוכם ב־10 הגדולים.
סינגל מקסי 12 אינץ' (גרמניה)
עיבוד מוזיקלי – Kjetil Rosnes
תכנות וטכנאות קול – Joey Wild
מדינההסמכהיחידות מאושרות / מכירות צרפת (SNEP) זהב 400,000*^אומדן היחידות המופצות מבוסס על הסמכת הסינגל בלבד*אומדן המכירות מבוסס על הסמכת הסינגל בלבד
"Jingle Bell Rock" הוא שיר חג המולד אמריקאי שיצא במקור על ידי בובי הלמס ב-28 בנובמבר 1957. שיר החג הקלאסי הזה הפך למרכיב עיקרי בעונת חג המולד בארצות הברית ונחשבת לשירו הידוע של בובי הלמס.
השילוב הייחודי של השיר של אלמנטים של מוזיקת חג המולד, רוק אנד רול, רוקבילי וקאנטרי תרם לפופולריות המתמשכת שלו.
עם זאת, הייתה מחלוקת ארוכת שנים, כשבובי הלמס וגיטריסט השיר האנק גרלנד טוענים שהם שינו באופן משמעותי את השיר המקורי, שלטענתם נקרא "Jingle Bell Hop", לפני שהקליטו אותו.
למרות תרומתם, לא הלמס ולא גרלנד קיבלו קרדיטים לכתיבה או תמלוגים עבור השיר.
הגרסה של בובי הלמס מ-1957 לשיר, בהפקתו של פול כהן, נותרה אחד הביצועים הידועים ביותר לשיר.
הרצועה כוללת הפניות לשירים פופולריים אחרים משנות ה-50 ומזכירה את "Jingle hop".
מרכיבים בולטים בהקלטה זו כוללים את הגיטרה החשמלית שמבוצעת על ידי האנק גרלנד וקולות רקע של אניטה קר זינגרס.
הלמס הקליט את השיר מספר פעמים במהלך הקריירה שלו, כולל הקלטות חוזרות ב-1965, 1967, 1970 ו-1983. כל גרסה תרמה למורשת המתמשכת של השיר.
ההקלטה הזו, שפורסמה ב-19 באוקטובר 1964, הפכה להצלחה במצעדים והמשיכה להיות קשורה לעונת החגים.
במהלך השנים, "Jingle Bell Rock" בוצע על ידי אמנים שונים, כולל לינדזי לוהן ב-2022 עבור הסרט "חג מולד בלתי נשכח" של נטפליקס.
הגרסה המקורית של בובי הלמס ל-"Jingle Bell Rock" זכתה להצלחה משמעותית במצעדי מוזיקה שונים, הן עם יציאתו הראשונית והן בשנים שלאחר מכן.
השיר נכנס באופן עקבי למצעדים במהלך עונת החגים.
ראוי לציין כי בשנת 2019, השיר הגיע לעשירייה הפותחת של בילבורד הוט 100, וקבע שיא של ההמתנה הארוכה ביותר לכניסה לעשירייה הפותחת, 60 שנה, ארבעה חודשים ושבועיים לאחר כניסתו הראשונית למצעד.
הגרסה של בלייק שלטון ומירנדה למברט
מדינהתוארעותקיםמקוראיטליה (FIMI)פלטינה70,000בריטניה (BPI)פלטינה 2×1,200,000דנמרק (IFPI Danmark)180,000ניו זילנד (RMNZ)פלטינה30,000ספרד (PROMUSICAE)זהב25,000פורטוגל (AFP)פלטינה10,000סטרימינגיוון (IFPI Greece)פלטינה2,000,000
מדינהתוארעותקיםמקוראוסטרליה (ARIA)פלטינה70,000בריטניה (BPI)כסף200,000ניו זילנד (RMNZ)זהב15,000
גִ'ילִין-1 (בסינית: ) היא סדרה של לווייני חישה מרחוק שנבנו בסין לצרכים מסחריים.
החברה ממוקמת בג'ילין, וזה מקור לשם הלוויינים.
תחילה היה מתוכנן לשגר 138 לוויינים.
לאור הניסיון שנצבר הוחלט להרחיב את המערכת ל-300 לוויינים.
נכון לתחילת 2024 כבר שוגרו מעל ל-100 לוויינים.
השיגור הראשון בוצע בשנת 2015 והוא כלל לוויינים ממספר סוגים.
לוויין מדגם Jilin-1 LQSat שכלל מצלמה דיגיטלית עם רגישות 5 מ', 2 לוויינים Jilin-1 Video עם ציוד הסרטה צבעוני ברגישות 0.7 מ' ולוויין Jilin-1 Optical עם מצלמות שחור לבן ברגישות 0.7 מ' ו-4 מ' בצבע.
בהמשך שוגרו לוויינים מדגמים נוספים:
Jilin-1 Spectrum שסיפק נתונים בספקטרום רחב עם רגישות של 5 מ'.
Jilin-1 Gaofen שסיפק נתונים בספקטרום רחב עם רגישות של 4 מ' ושחור לבן עד 0.74 מ'.
Jilin-1 Hongwai שמספקים צילומים בתת-אדום.
Jilin-1 Kuanfu שדגם מתקדם יכולים להעביר צילום רצועה ברוחב של 150 ק"מ עם רגישות של 0.5 מ'.
החומר שמתקבל מועבר לגופים פרטיים לפי הזמנה.
עד לשנת 2017 בוצעו צילומים תקופתיים של תהליך בניית אצטדיון בטורקמניסטן.
בוצעו צילומי תנועת המטוסים בנמל התעופה הבין-לאומי הרטספילד-ג'קסון אטלנטה ושינויים בהיקף היערות בגבול סין-רוסיה.
היו ידיעות שלוויינים מסוגלם לגלות מטוס F-22 ראפטור בטיסה.
Jilin-1 Gaofen-03D-33 Jilin-1 Kuanfu-01C מרכז שיגור הלוויינים טאיואן צ'אנגג'נג 2D 42 אלקרטו-אופטי 0.75m PAN, 4-band MSI 13 במאי 2022 Jilin-1 Mofang-01A מרכז שיגור הלוויינים ג'יוצ'ו'אןהיפרבולה 1 אלקטרו אופטי 10 באוגוסט 2022 Jilin-1 Gaofen-03D-35 ...
משגרי Jielong ("דרקון זריז", ידוע גם כ-Smart Dragon, SD) פותחו ב וייצורם נמשך.
עד היום על ידי האקדמיה לטכנולוגיית משגרים פותחו 2 גרסאות.
דגם Jielong-1 מיועד להעברת מטען במשקל כ-300 ק"ג למסלול מסונכרן-שמש.
זה משגר בעל 4 שלבים שמנצל דלק מוצק.
הוא פותח על בסיס טכנולוגיה שכבר נוצלה בטיל בליסטי סיני.
ניתן להכין משגר לשיגור תוך 24 שעות.
השיגור הראשון בוצע ממרכז שיגור הלוויינים ג'יוצ'ו'אן בשנת 2019. השיגור בוצע ממתקן נייד.
למסלול המתוכנן הועברו 3 לוויינים.
דגם Jielong-3 מיועד להעברת מטען במשקל כ-1500 ק"ג למסלול מסונכרן-שמש.
הוא פותח על בסיס טכנולוגיה שכבר נוצלה בטיל בליסטי סיני ומותאם לשיגורים מאסדה ימית.
השיגור הראשון בוצע מאסדה בים הצהוב בדצמבר 2022. למסלול המתוכנן הועברו 14 לוויינים.
"Johnny" (בעברית: "ג'וני") הוא סינגל שהוקלט על ידי הזמר המרוקאי-דני בסים.
את השיר הוציאה ב-25 בינואר 2024 לאור חברת התקליטים האראגה רקורדס.
הוא התחרה בקדם הדני לאירוויזיון 2024, Dansk Melodi Grand Prix 2024.
"Johnny" נכתב על ידי בסים, פרדריק נורדסו, פיי רנדרופ לונד ואריקה שרלוט מרטינז וסט.
בריאיון סיפר בסים כי ההשראה ליצירת השיר שאובה ממפגשים אישיים שחווה, שחיזקו עד כמה חשוב להכיר תודה ליקיריו בעודם בחיים.
ב-25 בינואר 2024, ביום צאת השיר, הוכרז כי הוא יתחרה ב-Dansk Melodi Grand Prix 2024, הקדם הדני לאירוויזיון 2024. זוהי השתתפותה הראשונה בקדם מאז שייצג את דנמרק באירוויזיון 2014 עם השיר "Cliche Love Song".
"Johnny" העפיל לסיבוב השני של אירוע הגמר, ובסופו הגיע למקום השני – דורג ראשון בהצבעות הקהל ובמקום השני בהצבעת השופטים.
Joe & Mac (ידוע גם בשם Caveman Ninja) הוא משחק וידאו מסוג פלטפורמה ו־Shoot'em up שיצא לשווקים במקור בשנת 1991 עבור פלטפורמת הארקייד על ידי החברה היפנית Data East.
בעקבות ההצלחה של המשחק לאורך השנים יצאו לשווקים גם גרסאות של המשחק לקונסולות המשחקים השונות כולל סופר נינטנדו, סגה מגה דרייב, Nintendo Entertainment System, Game Boy, Amiga, Zeebo, נינטנדו סוויץ' וכמו גם למחשב האישי.
במשחק השחקנים שולטים בדמויות ג'ו ומאק.
ג'ו הוא איש מערות ירוק שיער ומאק הוא איש מערות כחול שיער.
ניתן לשחק בדמות אחת או במשחק קואפרטיבי בשתי דמויות.
זהו משחק פלטפורמה עם גלילה צדדית, בה השחקנים צריכים להילחם באויבים שונים ולהתגבר על מכשולים שונים לאורך הדרך על מנת להשלים את השלבים השונים.
ג'ו ומאק נלחמים לאורך המשחק בכלי נשק פרימיטיביים מגוונים כולל בומרנגים, עצמות, אש, אבני צור, חשמל, גלגלי אבן ואלות.
האויבים במשחק כוללים שבט אנשי מערות יריב וכמו גם דינוזאורים.
השלבים השונים במשחק כוללים סביבות פרהיסטוריות שונות בהן יערות, הרי געש ומערות.
בסיום כל שלב צריכים להילחם בבוס שונה, אשר הוא בדרך כלל כולל יצור גדול ואימתני.
המטרה במשחק היא להציל קבוצת נשות מהשבט של ג'ו ומאק אשר נחטפו על ידי השבט היריב.
בעקבות ההצלחה של המשחק פותחו בהמשך שני משחק המשך:
"Joe & Mac 2: Lost in the Tropics" - יצא לשווקים ב-1994 עבור קונסולת הסופר נינטנדו.
"Joe & Mac Returns" - יצא לשווקים ב-1994 עבור פלטפורמת הארקייד.
Nutz Studio פיתחה גרסה מחודשת למשחק בשם " New Joe & Mac: Caveman Ninja " אשר מכיל גרפיקה ומכניקת משחק עדכניים.
המשחק יצא לקונסולות המשחקים Nintendo Switch, PlayStation 4, Xbox One ולמחשב האישי בנובמבר 2022.
JobMaster (מוכר גם כ-ג'וב מאסטר) הוא אתר דרושים וקריירה שפועל באינטרנט מאז שנת 1999, שנמצא בבעלות פרטית של מייסדיו, נתן לוי ושי חן.
האתר החל כפלטפורמה לחיפוש עבודה, ובמהלך השנים התפתח והתרחב לשירותים נוספים בתחומי ניהול ופיתוח קריירה.
האתר מציע שירותים מקצועיים שמטרתם לסייע למחפשי עבודה בקידום הקריירה שלהם, ולמעסיקים ומגייסים לסייע במציאת עובדים חדשים.
בשנת 1999 הוקם האתר על ידי שלושה שותפים בתקופה שבה האינטרנט רק החל להיכנס לישראל, נתן לוי, שי חן ודויד בן דויד.
בשנת 2000 נוסד האתר כחברה בע"מ לאחר גיוס שני משקיעים: ORS (אחת מחברות ההשמה הראשונות בישראל) וקבוצת הבנייה אנג'ל.
בשנת 2002 החברה פיתחה והציעה לראשונה שירות של סוכן חכם - משרות מותאמות אישית נשלחות למייל או נייד של מחפשי עבודה.
בשנת 2009 הושק האתר החדש והמשופר עם טכנולוגיות חיפוש מתקדמות.
בשנת 2010 לאחר מיתוג מחודש כל אחוזי הבעלות של החברה נרכשו חזרה על ידי המייסדים המקוריים נתן לוי ושי חן ונמצאים בבעלותם.
בשנת 2011 נבחר האתר כאחד מחמשת האתרים הטובים ביותר לחיפוש עבודה של פורטל נקסטר מבית מאקו.
בשנת 2015 הושקה מערכת לניהול תהליך הגיוס.
בשנת 2016 יצא JobMaster עם אפליקציות לניידים: אנדרואיד ואייפון.
בשנת 2018 הושק מאגר פרופילים של מועמדים פוטנציאליים שמתחרה עם לינקדאין.
בשנת 2021 הוענק למייסדי החברה פרס נשיא המדינה על גיוון בפרסום.
האתר הוא פלטפורמה אינטרנטית המספקת גישה להזדמנויות תעסוקה בישראל.
JobMaster הוא מבין האתרים הגדולים בישראל המציעים רק משרות שמתפרסמות ישירות על ידי המעסיקים.
כדי להקל על מחפשי העבודה, המשרות מסווגות בקטגוריות, כגון תחום עיסוק, אזור גאוגרפי, היקף משרה (מלאה, חלקית, זמנית) ועוד, מה שמאפשר חיפוש ממוקד של משרות המתאימות ביותר לצרכים האישיים.
האתר מציע משרות בתחומים, כגון הייטק, אלקטרוניקה, שיווק, מכירות, כלכלה, מחשבים, מנהלה ומזכירות, מכונות ותעשייה, משרות לסטודנטים ונוער, פרסום ועוד.
משתמשי הפלטפורמה יכולים לשלוח את קורות החיים שלהם ישירות למעסיקים ללא תשלום.
בנוסף, JobMaster מספקת כלים לניהול וקידום קריירה באמצעות רשת חברתית מקצועית המשולבת באתר.
נכון לנובמבר 2024, הפלטפורמה כוללת כמעט מיליון פרופילים דיגיטליים של מועמדים פוטנציאליים.
רשת זו מאפשרת למשתמשים ליצור קשרים מקצועיים, לאתר מועמדים פוטנציאליים לגיוס, ולהתחבר עם קולגות ואנשי מקצוע בתחומים שונים.
הפלטפורמה מציעה גם שירותים נוספים למחפשי עבודה, כגון טיפים לכתיבת קורות חיים, הכנה לראיונות עבודה ועוד.
האתר מסייע למועמדים לקדם את הקריירה שלהם, לשפר מיומנויות מקצועיות ולהתמקצע בתחום עיסוקם תוך ניצול הזדמנויות התעסוקה הקיימות בשוק.
מחפשי העבודה יכולים להיעזר במערכת חיפוש מתקדמת, הכוללת "סוכן חכם", המספקת התראות על משרות חדשות התואמות את פרופיל החיפוש ונשלחות ישירות למייל או לנייד של מחפש העבודה.
בנוסף, האתר מאפשר יצירת קשר ישיר עם מעסיקים באמצעות צ'אט.
כל משתמש יכול ליצור לוח אישי, שבו ניתן לשמור משרות מעניינות, לעקוב אחר מועמדויות שנשלחו ועוד.
החל משנת 2000 האתר משתתף בירידי תעסוקה באוניברסיטאות ומכללות בישראל: אוניברסיטת ירושלים, אוניברסיטת באר שבע, אוניברסיטת חיפה ואוניברסיטת תל אביב.
בשנת 2020 החל האתר בשיתוף פעולה עם התאחדות התעשיינים בישראל.
"Joe le taxi" (בעברית: "ג'ו נהג המונית") הוא שיר שנכתב בשנת 1987, עבור הזמרת-שחקנית הצרפתייה ונסה פאראדי על ידי פרנק לאנגולף ואטיין רודה-גיל.
השיר הגיע לראש מצעד הסינגלים של איגוד תעשיית ההקלטות הצרפתית (SNEP), וצעד שם במשך 11 שבועות.
השיר הגיע למקום השני באירלנד, ולמקום השלישי בבריטניה.
הקליפ לשיר הופק על ידי לילי בליאן, ג'ייק הרץ ואדי קלקניני.
השיר נכלל מאוחר יותר באלבום הבכורה של פאראדי, "M&J" (קיצור של "Marilyn & John").
השיר מספר על נהג מונית צרפתי בשם ג'ו, שעובד בפריז.
ג'ו הוא שם העט של מריה חוסה ליאו דוס סנטוס (1955–2019), שהייתה נהגת מונית פורטוגזית ודמות חיי לילה פריזאית שנמלטה בשנות ה-70 לצרפת מהמשטר האוטוריטרי בפורטוגל שרדף אותה בשל נטיותיה המיניות.
השיר מסביר שג'ו יודעת כל מה שצריך לדעת על הבירה הצרפתית כולל מקום הימצאם של כל הברים הקטנים, הרחובות הפריזאיים, נהר הסן והגשרים.
ג'ו נהנית לשתות רום ואוהבת להאזין למוזיקה לטינית.
בשיר מוזכרים גם המוזיקאי הספרדי-קובני חאווייר קוגאט והזמרת הפרואנית אימה סומאק.
"Joe le taxi" נכנס במקום ה-21 במצעד הסינגלים הצרפתי, הגיע למקום הראשון בשבוע הרביעי שלו ונשאר שם במשך 11 שבועות.
הוא הגיע גם לחמישייה הפותחת בבריטניה, אירלנד ונורווגיה, ולעשירייה הראשונה במערב גרמניה ובשוודיה.
הסינגל הגיע למעמד זהב בבלגיה עם 75,000 עותקים שנמכרו, ובסך הכל מכר שני מיליון עותקים ברחבי העולם.
בישראל השיר הגיע למקום השביעי במצעד הלועזי השנתי של רשת ג' לשנת 1988.
+מצעד שבועימצעד (1987–1988)מיקום שיאבלגיה (אולטרה-טופ 50 פלנדריה)8אירופה (יורוצ'ארט הוט 100)8צרפת (SNEP)1אירלנד (IRMA)2איטליה (Musica e dischi)23הולנד (40 המובילים בהולנד)23הולנד (סינגל טופ 100)25נורווגיה (VG-lista)5קוויבק (ADISQ)1שוודיה (Sverigetopplistan)7סינגלים בריטיים (OCC)3גרמניה המערבית (GfK)8 מצעדי סוף השנה
+מצעד סוף השנהמצעד (1987)מיקוםבלגיה (אולטרה-טופ 50 פלנדריה)73בלגיה (אולטרה-טופ 50 וולוניה)2אירופה (יורוצ'ארט הוט 100)33צרפת (SNEP)5
+מצעד סוף השנהמצעד (1988)מיקוםסינגלים בריטיים (OCC)60גרמניה המערבית (המצעדים הגרמניים הרשמיים)73
Journal of Hellenic Studies או בשמו המקוצר JHS הוא כתב עת מדעי בריטי המכיל מאמרים שעניינם מחקר יוון העתיקה; כלומר שפה, ספרות, היסטוריה וארכאולוגיה של יוון העתיקה.
בכתב העת מתפרסמות גם ביקורות של ספרים חשובים על מחקר יוון העתיקה.
הוא רואה אור מדי שנה מאז 1880 עד ימינו בידי החברה ללימודי יוון העתיקה (Society for the Promotion of Hellenic Studies).
Journal of Modern History או בקיצור JMH, הוא כתב עת מדעי העוסק בהיסטוריה תרבותית, אינטלקטואלית ופוליטית של אירופה.
הוא יוצא לאור כ-4 פעמים בשנה בהוצאת אוניברסיטת שיקגו, בשיתוף עם המדור להיסטוריה אירופאית מודרנית באגודה האמריקאית להיסטוריה.
כתב העת מתמקדת בהיסטוריה של אירופה לאחר המאה ה-16, בשטחה של אירופה, רוסיה, בריטניה והבלקן.
הוא התחיל להתפרסם בשנת 1929.
עורכי כתב העת הם הפרופסורים ג'ון בויאר ויאן גולדשטיין מאוניברסיטת שיקגו, ועוד עשרה חברים משמשים בוועדת העריכה שלו.
Journal of Peace Research הוא כתב עת אקדמי אשר מפרסם מאמרים וביקורות ספרים בנושאים של לימודי שלום, ניהול סכסוכים וביטחון בינלאומי.
כתב העת נוסד בשנת 1964 על ידי יוהאן גלטונג ומאז שנת 1998 מתפרסם אחת לחודשיים.
המערכת של כתב העת נמצאת במכון הבינלאומי לחקר השלום באוסלו והוא יוצא לאור בהוצאת SAGE Publications.
עורך כתב העת בשנים 1983–2010 היה הפרופסור נילס פטר גלדיטץ (Nils Petter Gleditsch); בשנים 2010–2017 היה זה הנריק אורדל (Henrik Urdal); ומאז שנת 2017 עורכו של כתב העת הוא גודרון אסטבי (Gudrun Østby).
Journal d'Analyse Mathématique (מצרפתית: כתב העת לאנליזה מתמטית) הוא כתב עת מדעי מתמטי בהוצאת האוניברסיטה העברית העוסק בתחומי האנליזה מתמטית.
זהו כתב העת המתמטי הוותיק בישראל, והוא הוקם על ידי פרופסור בנימין אמירה בשנת 1951. נכון לשנת 2010 יצאו כ-110 גליונות של כתב העת.
עורך כתב העת הוא פרופסור יונתן ברויאר.
מרבית המאמרים בכתב העת נכתבים באנגלית אולם חלקם כתובים בשפה הצרפתית.
Journal of Visualized Experiments הוא כתב עת מדעי העובר ביקורת עמיתים אשר הוקם בדצמבר 2006. כתב העת מפרסם פרוטוקולים מדעיים בפורמט וידאו.
הפורמט הייחודי מאפשר לתאר פרוצדורות של מחקר וניסוי שלעיתים מסובך להסביר אותן בכתב.
עורכו הראשי הוא משה פריצקר (Moshe Pritsker), המשמש גם כמנהל.
נושאי המחקר שבהם מתמקד כתב העת הם ביולוגיה ורפואה, מדעי המוח, אימונולוגיה, מיקרוביולוגיה ובוטניקה.
ב-SQL, Join היא פסקה (חלק משאילתא) לאיחוד שדות בין שתי טבלאות על ידי ערכים המשותפים לשתיהן.
תקן ה-ANSI ל-SQL מגדיר ארבעה סוגים של איחוד: פנימי (Inner), חיצוני (Outer), ימינה (Right) ושמאלה (Left).
על המתכנת לכתוב פרדיקט עבור האיחוד כדי לזהות את הרשומות שיש לאחד.
ברשומות בהן הפרדיקט חיובי, הרשומה מתאחדת לטבלת התוצאה בהתאם לפורמט.
איחוד פנימי (Inner Join) הוא האיחוד הנפוץ ביותר ביישומים ומשתמשים בו בדרך כלל בתור איחוד ברירת מחדל.
איחוד פנימי יוצר טבלה חדשה על ידי שילוב שדות של שתי טבלאות המבוסס על פרדיקט האיחוד.
פעולת Join מקבילה במידה מסוימת למכפלה קרטזית בתורת הקבוצות - התוצאה היא תת-קבוצה מסוימת של הטבלה של "כל הזוגות הסדורים של שורה מהטבלה הראשונה ושורה מהטבלה השנייה".
בדוגמאות הללו פרדיקט האיחוד ידרוש תמיד שוויון בין שדה DepartmentID של הטבלה הראשונה לזה של הטבלה השנייה, אחרת נקבל גם רשומות שלא מעניינות אותנו, כגון:
התוצאה של איחוד עם left outer join (או בקיצור left join) עבור טבלאות A ו-B תכיל תמיד את כל הרשומות מהטבלה ה"שמאלית", אף אם תנאי האיחוד לא מוצא כל רשומה מתאימה בטבלה ה"ימנית" (B).
דומה ל־Left outer join אך בכיוון ההפוך.
Journal of Palestine Studies או בקיצור JPS הוא כתב עת אקדמי אשר נוסד בשנת 1971 ויוצא לאור על ידי הוצאת אוניברסיטת קליפורניה והמכון ללימודים פלסטינים בביירות.
עורכו הוא פרופ' רשיד ח'אלידי מאוניברסיטת קולומביה.
כתב העת עוסק בנושאים הקשורים לפלסטינים ולערביי ארץ ישראל ולסכסוך הישראלי-ערבי.
Jones in the fast lane (בתרגום חופשי: ג'ונס במסלול המהיר) הוא משחק סימולציה, אשר מדמה את התפתחותו של אדם בעולם (וכולל לימודים, עבודה, ואפילו מדד שמחה).
המשחק פותח על ידי חברת Sierra Entertainment בשנת 1990, ומקור שמו בביטוי האנגלי keeping up with the Joneses (המתייחס להשוואת הצלחתך בחיים להצלחת שכנך).
בשנת 2006, פותחה גרסת Flash לא רשמית למשחק.
שמו המקורי של המשחק היה Keeping Up with Jones.
הבחירה בממשק דמוי משחק לוח נעשתה על מנת לוודא שהמשחק יהיה נגיש לשחקנים צעירים, ובלתי מנוסים.
גרפיקת ה-VGA בת 256 הצבעים הייתה מרשימה לזמנה, עת מרבית משחקי המחשב עדיין התבססו על גרפיקת EGA בת 16 צבעים בלבד.
נוסף על כן, על אף שהופק בשנת 1990, היה מראשוני המשחקים לרוץ על Windows 3.0, אשר יצא במאי אותה שנה.
המשחק מציג בפני השחקן טבעת בניינים, דמוית משחק לוח.
הדמות אותה משחק השחקן מיוצגת על ידי גולה צבעונית, הנעה בין הבניינים בטבעת, המוגבלת על ידי אורך התור.
כל תור במשחק אמור לייצג שבוע אחד בחיי השחקן, והזמן בו מתקדם על ידי תנועה ממקום למקום, עבודה, לימודים ומנוחה.
בכל תור, על השחקן להחליט אילו פעולות תבצע הדמות.
עם סיום התור, מתקבלת הודעה המספרת מה עבר על הדמות בסוף השבוע, ונגרע מכספה סכום כספי כלשהו (לרוב, פחות מ-200 דולר).
האירוע בסיום השבוע קשור לרוב לאחת הקניות שביצעה הדמות באותו השבוע (למשל, אם קנתה כרטיסים לתיאטרון, ההודעה תספר על הבילוי).
המשחק מתובל בהומור האופייני למשחקי חברת Sierra, והעובדים במרבית בתי העסק אליהם השחקן נכנס מברכים אותו לשלום, ומעירים הערות הומוריסטיות שונות.
המשחק היה יוצא דופן לתקופתו בכך שהדמויות אשר פנו לדמות, היו דמויות מצולמות, ותנועות השפתיים שלהן תאמו לדיבורן (אם כי לא נעשה שימוש בווידאו).
במשחק יכולים לשחק לכל היותר 4 שחקנים בו זמנית, אשר משחקים בתורות, כל אחד שבוע מחייו.
ניתן גם כשחקן בודד, להתחרות בבינה מלאכותית המגלמת דמות בשם Jones.
על אף עיצובו הצבעוני והאינטואיטיבי, המשחק לא זכה להצלחה מסחרית, ומבקרים רבים ראו בו לא יותר מאשר משחק קופסה ממוחשב, גם אם מתוחכם לזמנו.
Journal of Israeli History הוא כתב עת העוסק בהיסטוריה של ישראל המודרנית ושל התנועה הציונית, היוצא לאור משנת 1980 בהוצאת ראוטלדג' (Routledge) והמכון לחקר הציונות וישראל באוניברסיטת תל אביב.
תחילה נקרא כתב העת "Zionism", אחר כך שונה שמו ל-"Studies in Zionism", וב-1994 קיבל את שמו הנוכחי.
בכתב העת מתפרסמים מאמרים מקוריים של חוקרים בתחומי ההיסטוריה ומדעי החברה, מדעי היהדות ומזרחנות.
עורכת כתב העת היא ההיסטוריונית אניטה שפירא, עורכת המשנה היא פיליפה שמרת.
חברי המערכת הם: פרופ' דן לאור, פרופ' מנחם מאוטנר, פרופ' יוסף מאלי, פרופ' אשר ססר ופרופ' שלום רצבי.
Jolene הוא שיר קאנטרי שנכתב ובוצע על ידי הזמרת דולי פרטון בשנת 1973 והגיע למצעדי הפזמונים ב-1974. השיר נכלל באלבום הנושא אף הוא את השם Jolene.
השיר זכה להצלחה גדולה ומגזין המוזיקה רולינג סטון דירג אותו במקום ה-217 ברשימת "500 השירים הגדולים בכל הזמנים".
השיר מספר על אישה אשר מתעמתת עם ג'ולין, צעירה יפהפייה אשר מנסה לפתות את בעלה.
במהלך השיר היא מתחננת אליה, "בבקשה, אל תיקחי אותו רק בגלל שאת יכולה".
לטענת דולי פרטון היא כתבה את השיר לאחר שסברה שפקידה בעלת שיער אדמוני שעבדה בבנק בו התנהל חשבון המשפחה, מפלרטטת עם בעלה והוא, במקביל, מגלה עניין רב מדי בסידור ענייניהם הכספיים באותו בנק.
השם ג'ולין נלקח, לטענת פרטון, משם מעריצה ילדה בעלת שיער אדמוני, לה חתמה פרטון בסיום הופעה ושאלה לשמה.
השיר הגיע למקום הראשון במצעד שירי הקאנטרי בארצות הברית.
כמו כן השיר זכה לעשרות גרסאות כיסוי, בין השאר על ידי אוליביה ניוטון-ג'ון, הווייט סטרייפס, מיילי סיירוס, הליטל ויליס עם הסולנית נורה ג'ונס, וביונסה (בשינוי המילים).
גוד") הוא שיר שנכתב ובוצע במקור על ידי צ'אק ברי ואשר נחשב לאחד משירי הרוק אנד רול הראשונים.
השיר הגיע בשיא הצלחתו למקום השני במצעד האמריקאי "Hot R&B Sides" של בילבורד ולמקום השמיני במצעד הבילבורד הוט 100.
זהו אחד מהשירים הנודעים ביותר של צ'אק ברי, אשר זכה לאורך השנים לגרסאות כיסוי שונות שבוצעו על ידי אמנים נודעים שונים.
בשנת 2004, השיר דורג במקום ה-7 ברשימת 500 השירים הגדולים בכל הזמנים של המגזין רולינג סטון.
בשנת 2008, השיר דורג במקום הראשון ברשימת 100 שירי הגיטרה הגדולים בכל הזמנים של המגזין רולינג סטון.
ב-1979 הוציא הזמר אלטון ג'ון את אלבומו "Victom of Love" שנכלל בתוכו חידוש של השיר "johnny B.goode" בגרסת דיסקו.
השיר נכתב על ידי ברי במהלך שנת 1955. השיר עוסק בנער עני ואנאלפבית שגדל באזור כפרי אשר מוכשר במיוחד בנגינה על גיטרה.
השיר נוצר בתחילה בהשראת הפסנתרן של ברי, ג'וני ג'ונסון, אם כי בהמשך ברי החליט כי השיר יהיה מבוסס על עצמו.
על אף שהשיר מתבסס על חייו של צ'אק ברי, ברי שינה מספר פרטים בשיר.
כמו כן, על אף שבמקור מילות השיר ציינו כי ג'וני בי.
גוד הוא "colored boy" (נער שחור), ברי החליט לבסוף לשנות את מילות השיר ל-"country boy" (נער כפרי) על מנת להבטיח שהשיר ישודר ברדיו.
הקטע האינסטרומנטלי בפתיח של השיר הוא למעשה העתק מדויק של סולו הפתיחה משירו של לואי ג'ורדן "Ain't That Just Like a Woman" (1946) בביצועו של הגיטריסט קארל הוגאן.
ברי כתב שלושה שירים נוספים העוסקים בדמות ג'וני בי.
מפיקי הסרט החליטו לבחור בשיר זה משום שהשיר נכתב בשנה שבה מתרחשת עלילת הסרט.
כמו כן, בחלק זה של הסרט, בעת שמרטי מקפליי מנגן את השיר מוצג קטע קצר בו הגיטריסט מרווין ברי מטלפן לכאורה לבן דודו צ'אק ברי ומציין בפניו כי זה עשוי להיות הצליל החדש שהוא חיפש.
(פרדוקס קלאסי של לולאת זמן).
פרק 14 בעונה השנייה של סדרת הפעולה האמריקנית "היחידה" נקרא "Johnny B.
גרי אקשטיין כתב גרסה עברית לשיר, והיא מופיעה באלבומו "עבודת יד" (1986) תחת השם "ג'וני ביגוד והנעלה".
מגזין Journal of Planning History הוא כתב עת רבעוני אקדמי העוסק בתחום ההיסטורי של תכנון ערים ואזורים.
העורך הראשי הוא כריסטופר סילבר מאוניברסיטת פלורידה.
המגזין נוסד בשנת 2002 על ידי החברה האמריקאית להיסטוריה של תכנון עירוני ואזורי בהוצאת SAGE Publications.
המגזין עוסק בהיסטוריה האורבנית בנושאי התכנון האורבני והלאומי של מדינות ושל ערים ביבשת אמריקה.
ג'ונג מין-ג'ו נולדה ב-11 באוקטובר 1990 במחוז מאפו שבסיאול, קוריאה הדרומית, ידועה יותר בשם הבמה שלה Joo (בקוריאנית: 주, בעברית: ג'ו), היא זמרת סולו מקוריאה הדרומית שעשתה את הופעת הבכורה שלה תחת חברת התקליטים JYP אנטרטיינמנט ב-2008.
ג'ו בילתה את ילדותה באינדונזיה מכיוון שאביה עבד שם לפני כן.
היא הייתה אחת המתמודדות בתחרות 'Superstar Survival' לצד חברי הלהקה 2PM, צ'אנסונג, טקיון וג'ונו ב-2006, כאשר ג'ונו הוכרז כמנצח.
למרות שלא ניצחה, היא התקבלה כחניכה בחברת התקליטים JYP אנטרטיינמנט.
יש לה אח צעיר יותר, ג'ונג איל-הון הופיע את הופעת הבכורה שלו ב-2012 כזמר וראפר בלהקה BtoB שפועלת בחסות חברת התקליטים קיוב אנטרטיינמנט.
כרגע היא לומדת באוניברסיטת דונגגוק במחלקה לתיאטרון.
2008: הופעת בכורה וחזרה לחניכות
ב-10 בינואר 2008, JYP אנטרטיינמנט הודיעו כי הם מתכוונים להשיק זמרת סולו חדשה בשם ג'ו.
היא עשתה את הופעת הבכורה שלה ב-11 בינואר 2008 עם השיר "Young Girl" בתוכנית המוזיקה מיוזיק בנק.
למרות זאת, חשבה שהיא עדיין לא מספיק מוכנה ולכן התאמנה שנתיים נוספות לפני שהיא עשתה את הקאמבק שלה ב-2011.
2011–2012: קאמבק, השתתפות במופע JYP NATION והופעת בכורה כשחקנית במחזמר
ב-3 בינואר 2011 ג'ו הוציאה לאור את הוידאו קליפ לשיר החדש שלה בשם "Bad Guy" שבו השתתף בהופעת אורח Chansung מהלהקה 2PM בערוץ היוטיוב הרשמי שלה.
השיר החדש הוא חלק מהאלבום שלה בשם Heartmade.
ב-7 בינואר 2011, היא עשתה את הופעת הקאמבק שלה בתוכנית המוזיקה מיוזיק בנק עם השיר "Bad Guy".
ב-12 במאי 2011 ג'ו הוציאה לאור את הסרטון המקדים לשיר החדש שלה שנקרא "Ice Cream" ויחד איתה בהופעת אורח שר המנהיג של סופר ג'וניור, ליטיוק.
הוידאו קליפ המלא יצא לאור ב-16 במאי 2011.
ב-23 במאי 2011 JYP הודיעה כי כל אמניה ישתתפו במופע שיהיו לו שתי הופעות, בשם "JYP NATION in Japan 2011".
המופע נערך ביפן בחודש אוגוסט ב-2011. האמנים שהופיעו כללו את הזמרים Park Jin Young, Lim Jeong Hee, Wonder Girls, ג'ו, 2AM, 2PM, מיס איי, ו- San E.
המופעים נערכו ב-17 וב-18 באוגוסט והכרטיסים החלו להימכר ב-1 ביוני.
ב-10 באוקטובר 2011 החברה הודיעה כי ג'ו נבחרה להיות השחקנית הראשית במחזמר "Youthful March" אשר מתוכנן להציג את ההופעה הראשונה שלו ב-12 בנובמבר 2011 עד 29 בינואר 2012. הופעה זו תסמל את הופעת הבכורה שלה כשחקנית במחזמר.
בתגובה על כך שהיא תהיה על הבמה כשחקנית מחזמר בפעם הראשונה היא אמרה "אני מאוד מתרגשת לקחת את הצעד הראשון שלי לתוך עולם המחזות.
זוהי רק ההתחלה, ומכיוון שזהו תפקיד ראשי, אני אעשה חזרות יותר מכל האחרים כדי להציג מופע מדהים.
אני אעשה כל שביכולתי כדי להציג תדמית שונה מזו של 'ג'ו הזמרת' ויותר של 'ג'ו שחקנית מחזמר', אז בבקשה מכם תנו לי את תמיכתכם".
2012–2013: קאמבק כשחקנית מחזמר במופע 'Catch Me If You Can'
ב-5 במרץ 2014, נודע כי ג'ו נבחרה לשחק בחידוש למחזמר "Full House" לצד יוסוב מהלהקה Beast, אשר מתוכנן להציג מ-11 באפריל 2014 עד 8 ביוני 2014. ג'ו מצטרפת לצוות השחקנים הנוכחי של המחזמר אשר כולל בין היתר את לאו מVIXX, אונג'י מApink, קים סאן-הו, סהו הא-ג'ון וקוואק סאן-יונג.
באמצעות ראיון, ג'ו שיתפה במחשבותיה ובניסיון שלה איך זה להיות שחקנית במחזמר, שהיא קריירה מעט שונה מזו שהייתה לה בעבר.
היא אמרה: "נהניתי מאוד להופיע במחזמר "Full House".
אני צפיתי במחזמרים אחרים ולקחתי שיעורים בימי החופש שלי".
בנוסף לכך היא הסבירה את הבחירה שלה לשחק במחזמר, כאשר היא יכלה לבחור לעשות את הקאמבק שלה באמצעות משחק בדרמה אשר נוטה להיות יותר פופולרי עבור הציבור, וכן הסבירה את הסיבה לבחירה שלה במחזמר "Full House" מבין שאר המחזמרים שיכלה לבחור מתוכם.
היא אמרה: "זו הייתה דרמה שמאוד נהניתי לצפות בה כתלמידה.
מאוד נמשכתי למשחק בתור הדמות של האן ג'י-הון, אשר הפכה למאוד מקסימה לאחר שהשחקנית סונג הי-קיו שיחקה אותה בדרמה.
בוודאי שאהבתי מאוד את השירים גם כן.
בנוסף לכך, שלא כמו המחזמר "Catch Me If You Can", לדמות הנשית יש תפקיד גדול יותר במחזמר "Full Hous".
חשתי לחץ להיות השחקנית המובילה במחזמר אך אני שמחה בכל פעם שאני על הבמה מכיוון שיש למחזמר עלילה שמחה".
היא שיתפה בתקווה שלה שקהל הצופים שיגיע לראות את המחזמר, יראה אותה בתור הדמות שלה האן ג'י-הון, ולא בתור הזמרת ג'ו או השחקנית ג'ונג מין-ג'ו דבר אשר יהפוך אותה להיות הכי מאושרת.
2015: העזיבה של JYP אנטרטיינמנט והמעבר לחברת וולים אנטרטיינמנט
בינואר 2015 נגמר החוזה של ג'ו עם JYP.
באפריל נודע כי ג'ו חתמה חוזה בלעדי עם חברת וולים אנטרטיינמנט.
ב-15 באוקטובר 2015, וולים הודיעו באופן רשמי על כך שג'ו מתכוונת לעשות קאמבק לאחר חמש שנים שבהן לא לקחה חלק בתעשיית המוזיקה.
החברה הוסיפה כי ג'ו מתכוונת לעשות את הקאמבק שלה עם שיר בלדה חדש בחודש נובמבר.
ג'ו תוציא לאור את השיר שלה ב-2 בנובמבר ושמו הוא "Cry & Blow".
ב-27 באוקטובר ג'ו פרסמה בערוץ היוטיוב הרשמי של החברה סרטון מקדים לשיר החדש שלה.
אלבום מידע רשימת שירים 1 Young Girl
חברת תקליטים: JYP אנטרטיינמנט, LOEN Entertainment
אלבום מידע רשימת שירים מיקום הכי גבוה במצעדים מכירות 1 Heartmade
שנהשם השירמיקום הכי גבוה במצעדיםאלבוםבקוריאהבילבורד2008"Because of a Man"——Young Girl"Like Yesterday" (J.ae cover)——2010"This Christmas" (with JYP Nation)34—JYP Nation Team Play Concert2011"Bad Guy"5—Heartmade"Ice Cream" (יחד עם ליטיוק מסופר ג'וניור)21—לא כלול באלבום"—" סימון לאלבומים שלא נכנסו למצעדים או לא הושקו באותה מדינה.
שנהשם השירמיקום הכי גבוה במצעדיםאלבוםבקוריאהבילבורד2010"You Want It" (San E יחד עם ג'ו)157—Everybody Ready?2011"Can't Even Take a Glass of Water"66—Heartmade"Not Even in the Movies" (יחד עם צ'אנסונג מ-2PM)95—"After Looking At You"117—"Unbelievable"123—"—" סימון לאלבומים שלא נכנסו למצעדים או לא הושקו באותה מדינה.
שנה רשת שם הדרמה תפקיד הערות 2011 KBS2 Dream High Ah Jung
שנה שם הסרט תפקיד הערות 2013 Marriage Blue Ah-reum
שנה שנה אמן/אמנים תפקיד 2010 This Christmas JYP Nation את עצמה 2011 Bad Guyאת עצמה יחד עם צ'אנסונג מ 2PM את עצמה
Jomsviking הוא האלבום העשירי של להקת הדת' מטאל המלודי השוודית אמון אמארת'.
האלבום יצא לאור ב-25 במרץ בשנת 2016. זהו אלבום הקונספט הראשון של הלהקה.
כל השירים נכתבו והולחנו על ידי אמון אמארת'.
Journal of Tort Law (כתב העת לדיני נזיקין) הוא כתב עת משפטי היוצא לאור על ידי הוצאת ולטר דה גרויטר (בעבר בהוצאת Berkeley Electronic Press).
כתב העת נוסד בשנת 2006 ומפרסם מאמרים העוסקים בדיני נזיקין מזוויות שונות.
העורך הראשי הראשון היה פרופ' ג'ולס קולמן מאוניברסיטת ייל, העורך הראשי השני היה פרופ' ג'ון גולדברג מאוניברסיטת הרווארד והעורך הראשי המכהן הוא כריסטופר רובינט מאוניברסיטת ווידנר.
כתב העת מדורג ראשון בעולם בתחום.
החוקר הישראלי רונן פרי נמנה עם מייסדי כתב העת ואחד מששת העורכים הבכירים.
JOON הייתה חברת תעופה צרפתית אשר בסיסה היה בנמל התעופה שארל דה גול בפריז.
החברה הייתה חברת בת של אייר פראנס וקהל היעד של החברה היה בעיקרו אוכלוסייה צעירה.
טיסותיה בוצעו במודל של טיסת חסך.
חברת התעופה החלה את טיסותיה ב-1 בדצמבר 2017, לטווחים קצרים ובינוניים בשלל יעדים בתוך אירופה.
טיסות ליעדים באמריקה והמפרץ הפרסי נוספו בקיץ 2018.
בתחילת פעילותה עשתה JOON שימוש בשבעה מטוסי איירבוס A320s המיועדים לטיסות קצרות טווח.
לאחר מכן החלה החברה להפעיל מטוסים רחבי-גוף מהדגמים איירבוס A340-300.
בינואר 2019 הודיעה אייר פראנס על ביטול המותג JOON.
החברה חדלה להתקיים ביוני 2019.
Johnny Run Away הוא סינגל שהוקלט על ידי הזמרת האוסטרלית טונס אנד איי.
השיר יצא לאור ב-1 במרץ 2019, כסינגל ראשון מתוך המיני-אלבום The Kids Are Coming, על ידי חברת התקליטים Bad Batch רקורדס.
השיר זכה בתואר פלטינה כפולה באוסטרליה.
הווידאו-קליפ שצולם עבור השיר יצא לאור ב-28 בפברואר 2019. את הווידאו-קליפ ביים לוק דאנינג.
מדינהתאריך יציאהפורמטחברת תקליטיםמקורבעולם1 במרץ 2019הורדה דיגיטלית • הזרמת מוזיקה Bad Batch רקורדס
"Johnny Remember Me" (בעברית: "ג'וני זכור אותי") הוא שיר, שהגיע לראש מצעד הסינגלים הבריטי בביצוע ג'ון לייטון ובליווי להקת The Outlaws.
זה היה הלהיט הראשון של המפיק ג'ו מיק.
השיר מתאר צעיר המקונן על מות אהובתו, והוא אחד השירים הבולטים בסגנון שנקרא 'death ditties' (שירי מוות של צעירים), שהיו פופולריים בתחילת שנות השישים של המאה העשרים.
ייחודו של השיר הוא בצליל המצמרר והמהדהד שבו (סימן היכר בסגנון ההפקה של מיק), ובקולות הרקע הנשיים של הזמרת ליזה גריי.
את העיבוד עשה צ'ארלס בלקוול.
על אף השינוי שנערך בשיר והחלפת השורה "הנערה שאהבתי ומתה לפני שנה" ל"הנערה שאהבתי ואיבדתי לפני שנה", השיר נאסר לשידור ב-BBC, יחד עם "שירי מוות" אחרים שהיו פופולריים באותה תקופה.
את השיר כתב והלחין ג'ף גודארד, שהתעורר משינה ושר אותו ישירות לתוך רשמקול, שהיה מונח ליד מיטתו.
באותה עת ג'ון לייטון גילם תפקיד של כוכב רוק בשם ג'וני סיינט-סיר בסדרת הטלוויזיה "Harpers West One".
בפרק בו מושמע השיר, נראה סיינט-סיר מבצע את השיר, כשהוא מוקף נשים מעריצות.
החשיפה הטלוויזיונית הביאה לפרסום מידי של השיר.
אחרי שיצא לאור עלה הסינגל במהירות לראש המצעד.
ב-1963 יצאה גרסת כיסוי בצרפתית בביצוע Les Chats Sauvages (עם הסולן מייק שנון) בשם "Johnny Rapelle-Toi".
בפינית הוקלט השיר בביצועים רבים, בהם טאפיו ראוטבאארה (1962), אולבי וירטה (1962), טופי סורסקוסקי (1985) וקארי טאפיו (1986).
ב-1983 הקליט הזמר ג'ון ספנסר את השיר בהולנדית בשם "Johnny, vergeet me niet".
ב-1985 הקליטה את השיר להקת ברונסקי ביט יחד עם מארק אלמונד, בשילוב השירים "I Feel Love" ו-"Love to Love You Baby".
הסינגל הגיע למקום השלישי במצעד.
הוא נמכר ביותר מ-300,000 עותקים וזכה למעמד של תקליט פלטינה.
את השיר ביצעו גם זמר הרוק השוודי Little Gerhard ולהקת Showaddywaddy.
ב-1983 יצא לאור גרסת כיסוי של השיר בביצוע הלהקה הבריטית The Meteors באלבומם "Wrecking Crew".
יצירת השיר והצלחתו תוארו בסרט "Telstar: The Joe Meek Story" משנת 2009, בו מגלם טום ברק את דמותו של גודארד, וקאלום דיקסון את לייטון.
Joke's on You (בעברית: הבדיחה היא עליך) הוא סינגל שהוקלט על ידי הזמרת-יוצרת האמריקאית שרלוט לורנס.
השיר יצא לאור ב-17 בינואר 2020, על ידי חברת התקליטים אטלנטיק רקורדס, כסינגל מתוך פסקול הסרט "ציפורי הטרף: והארלי קווין המהממת".
עם יציאתו נכנס השיר אל המקום ה-39 במצעד השירים הדיגיטליים של אוסטרליה.
השיר נכתב על ידי קארה סלימנדו, דניאל פמברטון ואימאד רויאל והופק על ידי דניאל פמברטון ואימאד רויאל גם כן.
השיר נכלל בפסקול Birds of Prey: The Album של הסרט "ציפורי הטרף: והארלי קווין המהממת", לצד שירים נוספים, כדוגמת: "Diamonds", של מייגן די סטליון ונורמני, "Boss Bitch", של דוג'ה קאט, "Sway with Me" של סוויטי וגלקסרה, ו-"Experiment on Me" של הלסי.
הווידאו קליפ המלא של השיר הועלה לערוץ היוטיוב של אטלנטיק רקורדס ב-7 בפברואר 2020, שבועיים לאחר צאתו של השיר כסינגל.
לאורכו של הקליפ, ניתן לראות את שרלוט לורנס רוקדות לצלילי השיר, תוך שניתן לראות קטעים מתוך הסרט "ציפורי הטרף: והארלי קווין המהממת".
נכון למרץ 2020, מונה הצפיות של הקליפ עומד על קרוב ל-5 מיליון צפיות.
מדינהתאריך יציאהפורמטחברת תקליטיםמקורעולם17 בינואר 2020הזרמת מוזיקה • הורדה דיגיטליתאטלנטיק רקורדס
"Johnny Wanna Live" (בעברית: "גּ'וֹנִי רוֹצֶה לִחְיוֹת") הוא שיר שהוקלט על ידי הזמרת-יוצרת הגרמנייה סנדרה, מתוך אלבום הלהיטים השני שלה, (1992).
הוא יצא לאור באוקטובר 1992, בהוצאת חברת התקליטים וירג'ין רקורדס, כסינגל המוביל מתוך האלבום.
השיר הגיע למקום התשיעי במצעד ישראל טופ 20.
השיר נכתב על ידי מיכאל קרצו, קלאוס הירשבורגר ופרנק פיטרסון והופק על ידי קרצו גם כן.
הוא הוקלט במקור בשנת 1990 – שנתיים לאחר מכן, הוציאה אותו סנדרה כסינגל מתוך אלבום הלהיטים שלה.
מספר עשורים לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה ממיליון מיליון השמעות.
"Johnny Wanna Live" קורא לאנשים להפסיק להשתמש במוצרים שנוסו בבעלי חיים או שנוצרו מבעלי חיים כמו מעילי פרווה.
בנוסף לכך, מדבר השיר על זכויות בעלי חיים.
הווידאו קליפ הרשמי של "Johnny Wanna Live" פורסם לראשונה ביוטיוב ב-20 בדצמבר 2015. לאורכו של הקליפ, ניתן לראות שלל חיות שונות, תוך שבמסך נפרד ניתן לראות את סנדרה, כשהיא יושבת לבדה בחדר חשוך על הרצפה ושרה את השיר.
לאורכו של הקליפ, החדר החשוך מתחיל להתבהר.
נכון ליוני 2020, מונה הצפיות של ההופעה של השיר עומד על למעלה מ-11 מיליון צפיות.
אזורתאריך יציאהפורמטחברת תקליטיםמקורכלל העולםאוקטובר 1992תקליט 7" • תקליט 12" • תקליטורוירג'ין
"Johnny Wanna Live" (בעברית: "גּ'וֹנִי רוֹצֶה לִחְיוֹת") בשנת 1993, הקליטה מחדש את השיר הזמרת-יוצרת האנגלייה שרה ברייטמן.
גרסתה יצאה לאור באותה השנה בה הוקלטה, בהוצאת חברת התקליטים A&M רקורדס, כשיר מתוך אלבום האולפן השלישי שלה, (1993).
אף על פי שמילות השיר לא שונו בגרסתה של ברייטמן, ההפקה המוזיקלית שלו כן שונתה ונעשתה על ידי פרנק פיטרסון.
ב-20 באפריל 1993, הוציאה ברייטמן את אלבום האולפן השלישי שלה Dive, בהוצאת חברת התקליטים A&M רקורדס.
במסגרת האלבום, הוחלט כי היא תקליט מחדש את "Johnny Wanna Live" – כחלק מהקונספט של האלבום.
גרסתה של ברייטמן קצרה בתשע שניות מגרסתה של סנדרה.
בשונה מגרסתה של סנדרה, הגרסה של ברייטמן כוללת בתוכו גם את סוגת המוזיקה הקלאסית, שמאפיינת שירים נוספים שלה.
אזורתאריך יציאהפורמטחברת תקליטיםמקורכלל העולם20 באפריל 1993תקליטורA&M
Johnny Guitar הוא שיר שנכתב על ידי פגי לי (מילים) ויקטור יאנג (לחן) והיה שיר הנושא של הסרט "Johnny Guitar" מ-1954 בבימויו של ניקולס ריי ובכיכובו של ג'ואן קרופורד.
בשיר יש שימוש בגיטרה קלאסית, תוך שהוא מכיל בתוכו סוגות מוזיקליות שונות שמבקרי המוזיקה השוו ליצירות אחרות.
נעשה שימוש בקטע הכלי של השיר בתחילת הסרט ולאורכו, תוך שבסופו ניתן לשמוע את פגי לי, כשהיא שרה אותו.
השיר הפך לקלאסיקה והוקלט פעמים רבות, הן כשיר והן כקטע כלי.
הוא הושמע גם בסדרת משחקי הווידאו Fallout, משנת 2010.
במרוצת השנים הוקלט השיר עשרות פעמים, ביניהן הגרסאות של:
Jonas Brothers (בעברית: האחים ג'ונאס) הוא אלבום האולפן השני ואלבום הבכורה הבינלאומי שהוציאו האחים ג'ונאס ואלבומם הראשון שיצא תחת חברת הוליווד רקורדס.
האלבום יצא לאור ב-7 באוגוסט 2007.
"Year 3000": השיר היה סינגל הבכורה מתוך אלבום הבכורה של הלהקה, It's About Time.
הסינגל יצא לאור שוב על ידי הוליווד רקורדס ב-12 במרץ 2007. השיר הגיע למקום ה-31 במצעד הבילבורד הוט 100 ומכר כ-1,050,000 עותקים.
"Hold On": הסינגל השני הרשמי מהאלבום שיצא לאור ב-22 במאי 2007.
"S.O.S": הסינגל השלישי מהאלבום שיצא לאור ב-3 באוגוסט 2007. זה היה הסינגל המצליח ביותר מהאלבום, שהגיע למקום 19 בבילבורד הוט 100. זה היה הסינגל הראשון שלהם שהופיע במצעד בקנדה, גרמניה, אירלנד, איטליה ובריטניה.
"When You Look Me in the Eyes": הסינגל האחרון מהאלבום, שיצא ב-28 בדצמבר והופק על ידי ג'ון פילדס.
זו הייתה הקלטה מחודשת של הגרסה שהופיעה בתחילה באלבום הבכורה של ניק ג'ונאס.
השיר הגיע למקום ה-25 בבילבורד הוט 100
"Kids of the Future" יצא לאור כסינגל לפסקול לסרט האנימציה לפגוש את הרובינסונים ונכלל מאוחר יותר באלבום הבכורה של האחים ג'ונאס.
Joshua (בעברית: ג'ושוע) הוא אלבום הסולו השביעי של הזמרת דולי פרטון, אשר יצא ב-12 באפריל 1971 על ידי RCA ויקטור.
שיר הנושא של האלבום יצא כסינגל היחיד מהאלבום וזכה להצלחה כאשר הגיע למקום הראשון במצעד שירי הקאנטרי האמריקאי ובכך הפך לשיר הראשון של פרטון להגיע להישג זה.
בנוסף השיר היה מועמד לפרס גראמי.
בשנת 2001 האלבום יצא מחדש על גבי דיסק ביחד עם אלבום נוסף של פרטון.
בשנת 2015 הוא יצא גם להורדה דיגיטלית.
האלבום הגיע למקום ה-16 במצעד אלבומי הקאנטרי ולמקום ה-198 במצעד האמריקאי הרשמי.
בקנדה הוא הגיע למקום ה-24 במצעד אלבומי הקאנטרי הקנדי.
שיר הנושא של האלבום זכה להצלחה כאשר הגיע למקום הראשון במצעד שירי הקאנטרי האמריקאי ונהיה לשיר הראשון של פרטון לעשות זאת.
בנוסף הוא דורג במקום ה-8 במצעד השירים מתחת להוט 100. בקנדה השיר הגיע למקום השני במצעד שירי הקאנטרי הקנדי.
שיר הנושא של האלבום היה מועמד לפרס גראמי בקטגוריית "הביצוע הווקאלי הנשי הטוב ביותר בשיר קאנטרי".
Jordi (בעברית: ג'ורדי) הוא אלבום האולפן השביעי של להקת הרוק האמריקאית מארון 5. האלבום יצא לאור ב-11 ביוני 2021, על ידי חברות התקליטים "אינטרסקופ", "פולידור" ו-"222 רקורדס".
בדצמבר 2017 נפטר מנהל הלהקה ג'ורדן פלדשטיין, מהתקף לב בגיל 40. שנתיים לאחר מכן, הוציאה הלהקה את השיר "Memories", שהוקדש לפלדשטיין.
ב-3 במרץ 2021, הודיעה הלהקה כי סיימה להקליט את אלבום האולפן השביעי שלהם.
ב-29 באפריל, הכריזה הלהקה על שמו של האלבום, Jordi, ובמקביל הודיעו גם על תאריך יציאתו ועטיפתו.
Jordi, כולל שלושה סינגלים; הסינגל הראשון, "Memories", שיצא לאור ב-20 בספטמבר 2019. הוא הגיע למקום השני במצעד הבילבורד הוט 100. הסינגל השני, "Nobody's Love", יצא לאור ב-24 ביולי 2020. השיר נכתב בהשראת מגפת הקורונה ומחאות ג'ורג' פלויד.
השיר הגיע למקום ה-41 במצעד הבילבורד הוט 100. ב-3 במרץ 2021, יצא לאור הסינגל השלישי "Beautiful Mistakes", בהשתתפות הראפרית האמריקאית מייגן די סטליון.
ב-11 ביוני, יצא הסינגל הרביעי "Lost".
מדינהתאריך יציאהפורמטגרסהחברת תקליטיםמקורעולם11 ביוני 2021תקליטור • תקליט • הורדה דיגיטלית • סטרימינגסטנדרטית • דלוקסאינטרסקופ • פולידור • 222 רקורדס
Joom (בעברית: ג'ום) היא פלטפורמת מסחר אלקטרוני לטבית, הפועלת באמצעות אתר אינטרנט ואפליקציית מובייל דרכן מתבצעות מכירות של סחורות ממדינות אסיה ואירופה.
החברה שבסיסה בריגה, לטביה, נוסדה בשנת 2016.
הפלטפורמה מיועדת בראש ובראשונה למכשירים ניידים שדרכם מתבצעות כ-83% מהעסקאות.
Joom היא בין אפליקציות הקניות הטובות ביותר באירופה וברוסיה.
היא נמצאת במקום השני (אחרי AliExpress) מבין חברות האינטרנט המיוצגות ברוסיה המספקות סחורות מסין ובמקום רביעי (ב-App Store וב-Google Play בין האפליקציות לרכישת סחורות ברוסיה.
אפליקציות Joom למערכות ההפעלה Android ו-iOS ואתר של החברה נוצרו ביוני 2016. ל-Joom יש משרדים בריגה (משרד המטה של החברה בלטביה), במוסקבה (רוסיה), בשנג'ן (סין), בפאלו אלטו (ארצות הברית), בלוקסמבורג, בהונג קונג (מרכז לוגיסטי גדול) ובסיאול.
ב-2017 Joom נכנסה לשוק האירופי ועכשיו החברה מקבלת 50% של נפח הסחורה הגולמי שלה משוק זה.
בשנת 2018 נוסדה חברת בת Joom Logistics לאספקת מוצרים שהומנו ב-Joom.
בתום שנת 2020 את אפליקציה Joom הורדה יותר מ-150 מיליון פעמים ברחבי אירופה.
בנובמבר 2020 אפליקציית JoomPay המשמשת להעברת כספים באירופה קיבלה רישיון לביצוע עסקאות פיננסיות.
כל חודש למערכת Joom מגיעים 25 מיליון משתמשים פעילים ו-20 מיליון קונים פעילים בכל העולם.
בשנת 2021 Joom הצטרפה ליוזמה לאבטחת בטיחות המוצרים (Product Safety Pledge) — הסכם עם המדינות החברות באיחוד האירופי למניעת מכירת סחורות מסוכנות דרך אתרי אינטרנט.
Jopping הוא סינגל הבכורה של להקת הבנים הדרום קוריאנית SuperM.
השיר יצא לאור ב-4 באוקטובר 2019, על ידי חברות התקליטים SM אנטרטיינמנט וקפיטול רקורדס, כסינגל הראשון מהמיני-אלבום הראשון של הלהקה, SuperM.
השיר נכלל ברשימת השירים של משחק הריקוד Just Dance 2022.
השיר הוא הרצועה הראשית במיני-אלבום הבכורה של הלהקה.
המילה "Jopping" היא הלחם של המילים "Jumping" ו-"Popping".
מבחינה מוזיקלית, השיר כולל אלמנטים של אלקטרופופ כבד לצד צלילי בריטפופ, ומשלב ז'אנרים נוספים כגון פופ-רוק, R&B והיפ-הופ.
ב-5 באוקטובר 2019 ביצעה הלהקה את השיר בפעם הראשונה, בחלון ראווה בבניין קפיטול רקורדס בלוס אנג'לס.
ב-9 באוקטובר 2019, ערכה הלהקה את הופעת הבכורה שלה בטלוויזיה האמריקאית, כאשר ביצעה את השיר בתוכנית האירוח המופע של אלן דג'נרס.
ב-11 בפברואר 2020 ביצעה הלהקה את השיר בג'ימי קימל לייב.
+רשימות סוף שנהארגוןרשימהדירוגמקור Dazed 20 שירי הקיי-פופ הטובים ביותר לשנת 2019 15 בילבורד 25 שירי הקיי-פופ הטובים ביותר לשנת 2019 25 South China Morning Post 10 שירי הקיי-פופ הטובים ביותר לשנת 2019 7 BuzzFeed שירי הקיי-פופ הטובים ביותר לשנת 2019 13
+אזורתאריךפורמטחברת תקליטים ארצות הברית 4 באוקטובר 2019 הורדה דיגיטלית • הזרמת מוזיקה SM אנטרטיינמנט • קפיטול עולם SM אנטרטיינמנט
"Johnny Come Home" (בתרגום חופשי מאנגלית: "ג'וני חזור הביתה") הוא שיר של הלהקה הבריטית "פיין יאנג קניבלז".
השיר יצא לאור במאי 1985 כסינגל הראשון מתוך אלבום הבכורה של הלהקה, "Fine Young Cannibals", והפך לאחד מלהיטיה הגדולים.
מבחינה מוזיקלית השיר דומה לרבים מלהיטיה האחרים של הלהקה: מיזוג של מוזיקת רוק וסקא, שמושר בקולו הייחודי של רולנד גיפט , עם סולו חצוצרה בסגנון ג'אזי.
השיר מתאר סיפור קשה של נער הבורח מהבית.
בשיר מתחלפת נקודת המבט בין זו שלו – המגלה שהחיים בעיר הגדולה אינם כפי שציפה – לבין זו של הוריו, שדואגים לו ומבקשים ממנו לשוּב הביתה.
Journal of Personality and Social Psychology או בעברית: כתב העת לאישיות ופסיכולוגיה חברתית (בקיצור JPSP), הוא כתב עת מדעי היוצא לאור מדי חודש בהוצאת האגודה הפסיכולוגית האמריקאית (ה-APA).
כתב העת עוסק במחקרים בתחומי הפסיכולוגיה החברתית והפסיכולוגיה של האישיות.
לכתב העת שלושה תתי תחומים המנוהלים על ידי עורכים ראשיים שונים.
מדור העוסק בעמדות וקוגניציה חברתית, מדור העוסק בקשרים בין-אישיים ותהליכים קבוצתיים ומדור העוסק בחקר האישיות ובהבדלים בין-אישיים.
לכל מדור עורך ראשי נפרד.
מנהלי המדורים (נכון ל-2023) הם שינובו קיטאיאמה (Shinobu Kitayama) מאוניברסיטת מישיגן, קולין וויין ליץ' מברנרד קולג' וריצ'רד א.
כתב העת משתמש בהנחיות קידום השקיפות והפתיחות (TOP).
הנחיות אלו מבנות את האופן הראוי לתכנון מחקרים ולדיווח עליהם.
מטרת ה-TOP היא להפוך את המחקר המדעי לשקוף יותר, נגיש יותר ולאפשר לאת שחזורו.
ההתמקדות של כתב העת היא במחקרים אמפיריים.
עם זאת, מתפרסמות בו לעיתים גם סקירות, מאמרים תאורטיים, ומאמרים מתודולוגיים.
לדוגמה, המאמר המצוטט ביותר של כתב העת, שצוטט למעלה מ-90,000 פעמים, הוא מאמר מתודולוגי-סטטיסטי הדן בתיווך ובמיתון.
מאמרים המתקבלים לפרסום ב-JPSP בדרך כלל פותחים בהקדמה ארוכה ובסקירת ספרות, ולאחריה מציגים מספר תתי-מחקרים הקשורים זה לזה.
תתי מחקרים אלו בוחנים היבטים שונים של תיאוריה או בודקים מספר השערות מתחרות.
יש חוקרים הרואים במבנה רב-מחקרי זה מעמסה, שאינה מוצדקת דיה, המעכבת את פרסומן של עבודות חשובות.
מנגד, לדרישה מחמירה זו ישנם גם יתרונות.
הדרישה עוזרת לוודא שטיעונים מדעיים המובאים במחקרי JPSP נבדקים ביסודיות מכמה זוויות, דבר המקטין את השגיאה מסוג I ואת החשש שהאפקטים שנמצאו מקורם במשתנה מתערב שלא נחקר במבנה הניסוי הראשוני.
לפי Journal Citation Reports, נכון ל-2022 לכתב העת יש מקדם השפעה של 7.6.
JPSP הוא אחד מכתבי העת שנותחו בפרויקט השחזור של Open Science Collaboration לאחר פרסום מחקר של דריל בם אשר טען כי אנשים מסוגלים לחוש את העתיד בהתבסס על 9 תתי מחקרים.
באחד מתתי המחקרים במאמרו של בם למשתתפים הוצגו 48 מילים בזו אחר זו על גבי צג מחשב.
לאחר הצגת המילים, התבקשו המשתתפים לכתוב את כל המילים שהם זוכרים שהוצגו.
לאחר מכן נבחרו באקראי 24 מילים ממאגר 48 המילים שהוצגו לראשונה, מילים אלה הוצגו פעם נוספת למשתתפים.
מניתוח סטטיסטי ערך בם נראה כי המילים שהמשתתפים זכרו נבחרו יותר באקראי, כאילו המשתתפים יכלו לראות את העתיד.
כתב העת סירב לפרסם ניסיון שחזור של מאמרו של בם, שבוצע על ידי פרופ' סטיוארט ריצ'י מאוניברסיטת אדינבורו אשר טען להפרכת חלק מהממצאים.
ממצאי ההפרכה פורסמו בכתב העת PLoS One
The Journal of Political Economy הוא כתב עת אקדמי חודשי בתחום הכלכלה המפורסם על ידי הוצאת אוניברסיטת שיקגו.
הוקם על ידי ג'יימס לורנס לאגלין בשנת 1892, הוא מכסה הן כלכלה תאורטית והן כלכלה אמפירית.
הוא נחשב לאחד מכתבי העת המובילים בכלכלה.
בעבר, כתב העת פרסם מדי רבעון מהקדמתו ועד 1905, עשרה גליונות בכל כרך מ-1906 עד 1921, ודו-חודשי מ-1922 עד 2019. העורכת הראשית כיום היא היא Magne Mogstad (מאוניברסיטת שיקגו).
Joker: Folie à Deux הוא פסקול לסרט ג'וקר: טירוף בשניים, בביצוע המוזיקאית ומלחינה האיסלנדית הילדור גודנאדוטיר, חואקין פיניקס השחקן והמפיק קולנוע היהודי-אמריקאי והזמרת האמריקאית ליידי גאגא, אשר משחקים בו.
הוא יצא לאור ב-4 באוקטובר 2024 על ידי חברות התקליטים ווטר-טאוור מיוזיק ואינטרסקופ רקורדס.
למרות שהסרט "ג'וקר" (2019) נועד בתחילה להיות סרט עצמאי ללא המשך, מאוחר יותר נחשף בנובמבר 2019 שסרט המשך כבר היה בפיתוח.
הכותרת התגלתה כ"ג'וקר: טירוף בשניים" ביוני 2022 עם תסריט שכבר בעבודות באותו השלב.
גאגא חשפה שהיא מצטרפת לצד פיניקס, שגם כיכבה בחלק הראשון, בסרט בתור הארלי קווין באותו החודש.
ב-22 במרץ 2024, אישרו מקורות שהפסקול יכלול 15 גרסאות כיסוי.
וציינו שהוא נוטה מאוד לכיוון "בעיקר מחזמר ג'וקבוקס" עם מספר ביצועים ופירושים מחדש של שירים "ידועים מאוד".
המלחינה הילדור גודנאדוטיר הסבירה שתהיה "הרבה מוזיקה" בפסקול, מתוך הכרה בכך שהסרט יהיה מחזמר עם בימוי שהוא "גם הגיוני וגם מאוד מפתיע".
צילומים מהסט חשפו את הדואט המוזיקלי "Easter Parade" מ-1948 מאת פרד אסטר וג'ודי גרלנד, "A Couple of Swells" וחלק מרשימת הרצועות המקורית של הסרט הראשון.
דיווחים נוספים כללו "" (1953) ו-"Cheek to Cheek".
באותו יום, חברת התקליטים אינטרסקופ רקורדס הציגה אפשרות להזמנה מראש לפסקול בפורמטים של תקליטור ותקליט.
טיזר שני, שיצא ב-18 בספטמבר 2024, הציג את גאגא שרה את "That's Life", בעוד שחומר פרסומי אחר כלל קטעים מהשירים "For Once in My Life" ו-"What the World Needs Now is Love."
+ תאריכי יציאות לאור ופורמטים עבור Joker: Folie à Deuxאזורתאריך יציאהפורמט (ים)חברת תקליטיםהערותכלל העולם4 באוקטובר 2024הורדה דיגיטלית • הזרמת מוזיקה • תקליטור • תקליטווטר-טאוור • אינטרסקופ
Joost Klein 7 (בעברית: "יוסט קליין 7") הוא אלבום האולפן השישי של הזמר ההולנדי יוסט קליין.
את האלבום הוציאה ב-24 באפריל 2020 לאור חברת התקליטים אלבינו ספורטס להורדה דיגיטלית ולסטרימינג.
הוא פורסם כחצי שנה לאחר צאת אלבומו הקודם של קליין, 1983.
Joost Klein 7 כולל 7 רצועות, ואורכו עומד על 16 דקות ו-18 שניות.
לפני יציאת אלבום פורסמו שני סינגלים מסחריים לקידומו: "" ו-"".
Joost Klein 7 הגיע למקום ה-14 במצעד האלבומים של פלנדריה.
Journal of Psychopathology and Clinical Science (בעברית: כתב העת לפסיכופתולוגיה ולמדעים קליניים; לשעבר "כתב העת לפסיכולוגיה אבנורמלית" ו-"כתב העת לפסיכולוגיה אבנורמלית ולפסיכולוגיה חברתית") הוא כתב עת מדעי, מבוסס ביקורת עמיתים, היוצא לאור על ידי האגודה האמריקאית לפסיכולוגיה (APA).
כתב עת זה הוא מהוותיקים שבתחום הפסיכולוגיה, כאשר גליונו הראשון יצא באפריל 1906.
נכון לשנת 2024 עורך כתב העת הוא איידן רייט (Aidan G.
Wright) מאוניברסיטת פיטסבורג, וכתב העת יוצא לאור 8 פעמים בשנה.
כתב העת מתמקד בתחומים הבאים:
אטיולוגיה, התפתחות סימפטומים ומהלך מחלתי של פסיכופתלוגיה.
תהליכים פסיכולוגיים בסיסיים המלווים מחלה נפשית
מחקרים תיאוריים ואפידמיולוגיים המקדמים הבנה של פסיכופתלוגיה
מחקרים ניסויים המקדמים הבנה של פגיעה באופן ארגונם של רגשות, מחשבות והתנהגות.
מחקרים מתודולוגיים המקדמים שיטות למדידה ולחקר פסיכופתלוגיות.
בשנת 1906 החל כתב העת לפסיכולוגיה אבנורמלית לצאת לאור תחת עריכתו של החוקר מורטון פרינס.
בגיליון הראשון שיצא, ציין פרינס בפתיח כי כתב העת "מיועד בעיקר להדפסת מאמרים של מחקרים קליניים ומעבדתיים של תופעות מנטליות אבנורמליות".
פרינס שימש כעורך בפועל עד שנת 1921, אך המשיך להחזיק בתואר עורך כתב העת עד מותו בשנת 1929. בין השנים 1921 ל-1929 שימש בפועל כעורך פלוייד אלופורט (Floyd H.
עם החלפת העורכים בפועל בשנת 1921 שונה גם שמו של כתב העת ל"כתב העת לפסיכולוגיה אבנורמלית ולפסיכולוגיה חברתית", מתוך הנחה שהתחום החדש של פסיכולוגיה חברתית יכול לתרום להבנת פסיכופתלוגיות.
בשנת 1925, קוצר שמו של כתב העת ל"כתב העת לפסיכולוגיה אבנורמלית וחברתית", שם שהחזיק על הכתב במשך 40 שנה, אם כי במהלכן היה שיח על חזרה לתחום הצר יותר הכולל רק פסיכולוגיה אבנורמלית ופסיכופתלוגיה.
בשנת 1926, מורטון פרינס, אשר היה גם עורך וגם בעלים, נתן את כתב העת לאיגוד הפסיכולוגים האמריקאי, על מנת שהוא ימשיך להתקיים גם לאחר מותו, בתנאי שרווחיו ישמשו לפיתוחו של כתב העת, ושמיקודו ימשיך להיות בחקר הפסיכולוגיה האבנורמלית.
בשנת 1930 העריכה הופקדה בידי הנרי טי מור, נשיא סקידמור קולג'.
בשנת 1937 מונה הפסיכולוג הבולט גורדון אולפורט לעורך כתב העת, תפקיד בו כיהן עד לשנת 1949. בין השנים 1950 ל-1955 שימש כעורך הפסיכולוג ג'וסף מקויקר האנט (Joseph McVicker Hunt), בין השנים 1956–1961 כיהן הפסיכולוג מאלון בריווסטר סמית' (Mahlon Brewster Smith), ולאחר מכן בין 1962–1964 כיהן הפסיכולוג דניאל כץ.
בשנת 1963, אושר באגודה האמריקאית לפסיכולוגיה פיצול כתב העת לשני כתבי עת נפרדים - אחד העוסק בפסיכופתלוגיה ואחד העוסק בפסיכולוגיה חברתית והבדלים בין אישיים בטווח הנורמה.
בכך, בשנת 1965 חזר השם ל"כתב העת לפסיכולוגיה אבנורמלית" ונוסד "כתב העת לאישיות ופסיכולוגיה חברתית" (JPSP).
המספור החל מחדש עבור ה-JPSP, בעוד "כתב העת לפסיכולוגיה אבנורמלית" המשיך את המספור הקיים.
הפיצול נוסד בעיקר בעקבות השונות המתודולוגית שהתרחבה בין תחומי הפסיכולוגיה החברתית וחקר האבנורמליות, לצד התפתחות התחומים כתחומי דעת נפרדים, תהליך אשר הפחית את העניין שהביעו חוקרי פסיכולוגיה אבנורמלית בפסיכולוגיה חברתית וההפך.
כמו כן, לעומס הגובר על מערכות כתב העת בטיפול במאמרים מוגשים, היה משקל מרכזי גם על ההחלטה, לצד התזרים הגובר של מאמרים מוגשים בתחומי הפסיכולוגיה החברתית, בהשוואה למספר המאמרים המוגשים המשתייכים לפסיכולוגיה אבנורמלית.
לפי אתר ה-APA, נכון לשנת 2024 לכתב העת יש מקדם השפעה של 3.1, והוא ממוקם במקום ה-36 מבין 180 כתבי העת היוצאים בתחום של פסיכולוגיה קלינית.
Jonas20: Greetings from Your Hometown Tour הוא סיבוב ההופעות השלושה עשר של להקת הפופ רוק האמריקאית האחים ג'ונאס, לציון 20 שנה להיווסדה.
סיבוב ההופעות החל ב-10 באוגוסט 2025 באצטדיון מטלייף באיסט רתרפורד, ניו ג'רזי, וצפוי להסתיים ב-14 בנובמבר 2025 באנקסוויל, קונטיקט, וכולל 53 מופעים.
האחים הופיעו ב"בוקר טוב אמריקה" ב-21 במרץ 2025, לקראת כנס JonasCon.
במהלך הראיון, הם הכריזו על סיבוב הופעות לציון 20 שנה, שנקרא במקור Jonas20: Living the Dream.
יומיים לאחר מכן, הוכרזו 43 מופעים ברחבי צפון אמריקה, כאשר להקות ה-All-American Rejects, בויז לייק גירלז ומרשמלו ישמשו שמופעי חימום בתאריכים נבחרים.
ביוני 2025, שש מהמופעים המתוכננים כללו שינויים במקומות, מאצטדיונים לאמפיתיאטראות או ארנות.
בהצהרה, דרך הרשתות החברתיות שלהם, כתבה הלהקה: בשבוע שלאחר מכן, תשע הופעות נוספות נוספו לסיבוב ההופעות, מה שהביא אותו ל-52 מופעים ברחבי צפון אמריקה, וב-2 בספטמבר, נוספה הופעה נוספת באורלנדו, כלומר 53 הופעות בסך הכל בסיבוב ההופעות.
עם ההכרזה על סיבוב ההופעות, נחשף כי בנוסף למוזיקה של הלהקה עצמה, יבוצעו במהלך המופע פרויקטים סולו של ג'ו וניק ג'ונאס, להקת The Administration, Deleasa ו-DNCE.
רשימת השירים הזו היא מהמופע באיסט רתרפורד ב-10 באוגוסט 2025.
במהלך ההופעה ב-10 באוגוסט 2025 באיסט רתרפורד:
"Beautiful Soul" בוצע עם ג'סי מקרטני
"Love You Better" בוצע עם דין לואיס
במהלך ההופעה ב-12 באוגוסט 2025 בבריסטו, "Dear Maria, Count Me In" בוצע עם אול טיים לואו.
במהלך ההופעה ב-14 באוגוסט 2025 בקמדן, "Just the Girl" בוצע עם דה קליק פייב.
במהלך ההופעה ב-15 באוגוסט 2025 בווירג'יניה ביץ', "MMMBop" בוצע עם הנסון.
במהלך ההופעה ב-17 באוגוסט 2025 בהרשי:
"The Reason" בוצע עם הובסטנק
במהלך ההופעה ב-21 באוגוסט 2025 בטורונטו:
במהלך ההופעה ב-23 באוגוסט 2025 בבוסטון:
גלן פאוול הציג את הלהקה
במהלך ההופעה ב-28 באוגוסט 2025 בדטרויט, "Happen to Me" בוצע עם ראסל דיקרסון.
במהלך ההופעה ב-31 באוגוסט 2025 בדאלאס, "Worth It" ו-"Work from Home" בוצעו על ידי פיפת' הרמוני
במהלך ההופעה ב-6 בספטמבר 2025 באינגלווד:
"All of Me" ו-"I Believe" בוצעו עם ג'ון לג'נד
תאריך (2025)עירמדינהמופעי חימום10 באוגוסטאיסט רתרפורדארצות הבריתThe All-American Rejects
מרשמלו12 באוגוסטבריסטו14 באוגוסטקמדן15 באוגוסטוירג'יניה ביץ'The All American Rejects17 באוגוסטהרשיThe All-American Rejects
מרשמלו18 באוגוסטבת'לבויז לייק גירלז19 באוגוסטסירקיוז21 באוגוסטטורונטוקנדהבויז לייק גירלז
מרשמלו23 באוגוסטבוסטוןארצות הברית24 באוגוסטסרטוגה ספרינגסבויז לייק גירלז26 באוגוסטטינלי פארקבויז לייק גירלז
מרשמלו28 באוגוסטדטרויט30 באוגוסטרוג'רסבויז לייק גירלז31 באוגוסטדאלאסבויז לייק גירלז
Journal of Physics: Photonics, הידוע גם בשם JPhys: Photonics, הוא כתב עת מדעי רבעוני שפיט היוצא לאור על ידי הוצאת IOP.
כתב העת, שנוסד בשנת 2019, הוא כתב עת עם גישה פתוחה המכסה התקדמות בכל היבטי הפוטוניקה.
העורך הראשי שלו הוא הוגו ת'ינפונט (האוניברסיטה החופשית של בריסל).
בשנת 2024, דווח שלכתב העת יש אימפקט פקטור של 8.4.
Journal für praktische Chemie היה כתב עת מדעי לכימיה בשפה הגרמנית.
כתב העת נוסד בשנת 1828 על ידי אוטו לינה ארדמן (1804–1869) בשם Journal für technische und ökonomische Chemie, כתב העת הוותיק ביותר למקצוע הכימיה בגרמניה.